CELEX: 62020TN0374
Language: hu
Date: 2020-06-15 00:00:00
Title: T-374/20. sz. ügy: 2020. június 15-én benyújtott kereset – KM kontra Bizottság

3.8.2020   
            
            
               HU
            
            
               Az Európai Unió Hivatalos Lapja
            
            
               C 255/34
            
         
      2020. június 15-én benyújtott kereset – KM kontra Bizottság
      (T-374/20. sz. ügy)
      (2020/C 255/45)
      Az eljárás nyelve: német
      
         Felek
      
      
         Felperes: KM (képviselő: M. Müller-Trawinski ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a kinevezésre jogosult hatóság 2020. március 20-i Nr. R/627/19. sz. határozatában foglalt, 2019. október 7-i alperesi határozatot, amelyben az alperes a felperessel szemben megtagadta az özvegyi nyugdíjat, továbbá kötelezze az alperest, hogy a Törvényszék által kialakított jogértelmezés figyelembevételével hozzon újabb határozatot, és részesítse özvegyi nyugdíjban a felperest;
               
            
                  —
               
               
                  az alperest kötelezze az eljárás költségeinek viselésére.
               
            
         Jogalapok és fontosabb érvek
      
      A kereset a következő jogalapokon alapul.
      
                  1.
               
               
                  Első jogalap
                  Az első jogalap keretében a felperes azt állítja, hogy hátrányosan megkülönböztető, hogy a nem azonos nemű párok esetében házasságot követelnek meg, míg az összes többi pár esetében a bejegyzett tartós élettársi kapcsolat bármely formája elegendő ahhoz, hogy nyugdíjjogosultságot keletkeztessen.
               
            
                  2.
               
               
                  Második jogalap
                  A második jogalap keretében a felperes azt kifogásolja, hogy az Európai Unió tisztviselőinek személyzeti szabályzata VIII. mellékletének 20. cikkével együttesen értelmezett 18. cikke hátrányosan megkülönböztető és ennélfogva semmis, mivel az aktív tisztviselők esetében elegendő egy év házasság ahhoz, hogy igazolt legyen az olyan tartós társkapcsolat, amely a tisztviselő halála esetén a túlélő házastársat özvegyi nyugdíjra jogosítja, ellenben az olyan tisztviselők házastársai esetében, akik a tisztviselővel csak a nyugdíjazását követően kötnek házasságot, az özvegyi nyugdíjban való részesüléshez öt év házasságot kell igazolni.